РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 34

от заседание на комисия ”Управление на собствеността”
към Пленума на Висшия съдебен съвет, проведено на 17.10.2018 г.

Днес, 17.10.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Боян Новански
                                                                                       Огнян Дамянов
                                                                                                                                                                                                                                                                  
	ОТСЪСТВА: Олга Керелска.

           От администрацията на ВСС присъстват: инж. Дениза Павлова – директор на дирекция „Управление на собствеността на съдебната власт”, Владимир Димитров – и.д. началник отдел „Управление на собствеността”, дирекция „Управление на собствеността на съдебната власт” и Мая Атанасова - главен експерт - юрисконсулт в дирекция „Правна”.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Благодарствено писмо от председателя на Окръжен съд гр. Разград с вх. № ВСС-5879/16.10.2018 г. за извършения авариен текущ ремонт на фасадните колони, уширяване входа на сградата, както и закупуването на стълбищен робот за хората с проблеми в опорно-двигателния апарат и преодоляване на конструктивните особености на сградата.

ПО ДНЕВНИЯ РЕД:

1. ОТНОСНО: Предложение за реализация на капиталовите средства по параграф 51-00 „Основен ремонт на ДМА“, по бюджета на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение доклада на инж. Дениза Павлова – директор на дирекция „Управление на собствеността на съдебната власт” за реализиране на капиталовите разходи за 2018 г.

1.2.	ВЪЗЛАГА на директора на дирекция „Управление на собствеността на съдебната власт” да се проучат възможностите за реализирането на предложенията само по т. 1 и т. 3 от доклада.

2. ОТНОСНО: Изпълнение на Решение на Комисия „Управление на собствеността“по Протокол № 32/03.10.2018 г. , т. 3, относно извършване на анализ на представената количествено-стойностна сметка по инвестиционен проект за обект: “Основен ремонт и преустройство на сграда, находяща се в гр.Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.	ВРЪЩА преписката, комплектована с доклада на инж. Дениза Павлова – директор на дирекция „Управление на собствеността на съдебната власт”, на председателя на Административен съд гр. Благоевград, за актуализация на представената количествено-стойностната сметка, съобразно средните пазарни цени в строителството и  по групи строителни дейности

3. ОТНОСНО: Етап на изпълнение на договор рег. № ВСС- 14053/08.12.2017 г. с предмет: „Извършване на строително-монтажни работи в сгради на органите на съдебната власт по шест обособени позиции, за Обособена позиция № 3: “Преустройство на съществуваща сграда и изграждане на пристройка към нея за нуждите на Районен съд, гр. Нова Загора“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
3.1. ПРИЕМА за сведение доклада на инж. Дениза Павлова – директор на дирекция „Управление на собствеността на съдебната власт”, за етапа на изпълнение на обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора”.
3.2. ВЪЗЛАГА на отдел „Инвестиции и строителство” да предприеме всички необходими действия за присъединяване на обекта към газоразпределителната мрежа.

4. ОТНОСНО: Разглеждане на решение на КУС, взето по протокол № 03/31.01.2018 г., т. 11, във връзка с устно разпореждане на главния секретар на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПОТВЪРЖДАВА решението си, взето по протокол № 03/31.01.2018 г., т. 11.
4.2. ИЗПРАЩА решението по т. 4 от настоящия протокол на  главния секретар на ВСС, за сведение.
4.3. ВЪЗЛАГА на Мая Атанасова – главен експерт в дирекция „Правна” да актуализира Правилата за работа на Комисия „Управление на собствеността”, с оглед настоящото решение.

-	Текущи ремонти:

5. ОТНОСНО: Писмо от председателя на Апелативен съд гр. Бургас с вх. № ВСС – 8128/27.06.2018 г. във връзка с искане за осигуряване на средства за извършване на текущ ремонт в 7 /седем/ броя работни помещения.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за необходимо и целесъобразно осигуряване на средства за извършване на планирани текущ ремонт в 7/седем/ работни помещения на Апелативен съд гр. Бургас. Общата стойността на разхода е определен в размер на 8 725,63 (осем хиляди седемстотин двадесет и пет лева и 0,63 ст.) лева с ДДС, от които 5 955,71 (пет хиляди деветстотин петдесет и пет лв. и 0,71 ст.) лв. с ДДС за бояджийски работи и 2 769,92 (две хиляди седемстотин шейсет и девет лв. и 0,92 ст.) лв. с ДДС за реновиране на подова настилка, съгласно най-ниските оферти предложени от „Водолей - 96“ ЕООД за бояджийски работи и от „Емко паркет“ ООД за реновиране на подова настилка – паркет. Средствата следва да се предвидят по параграф §10-30 „Текущ ремонт“.

Мотиви 1:
Работните помещения ползвани от Апелативен съд гр. Бургас не е извършвано вътрешен текущ ремонт (вътрешно боядисване и реновиране на подовата настилка) повече от 13 години (по информация от писмо рег. № ВСС – 8128/27.06.2018г.). В едно от помещенията е ситуиран и функционира Единствения пресофис за съдилищата от района на Апелативен съд гр. Бургас. 

Мотиви 2:
С цел подобряване хигиената и осигуряване подходящи условия на труд и обезпечавани работния процес на заместник-председателите, съдии и служители от Апелативен съд гр. Бургас, е планирано извършване на текущ ремонт на 7 /седем/ представителни работни кабинета в сградата на съда, за периода от края на 2018 г. до месец октомври 2019 г. Строително-ремонтните работи обхващат частична шпакловка по стените в участъците с механично увреждане, полагане на латексова боя по стени и тавани, циклене, фугиране и лакиране на паркет.

5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Апелативен съд гр. Бургас.

6. ОТНОСНО: Писмо от председателя на Окръжен съд гр. Търговище  с вх. № ВСС – 11494/21.09.2018 г. с искане за отпускане на средства за изработка и монтаж на шумопоглъщаща кутия за климатичен агрегат находящ се във вътрешния двор на сградата на съда, на стойност 3 597,36 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за изработка и монтаж на шумопоглъщаща кутия за климатичен агрегат находящ се във вътрешния двор на сградата на Окръжен съд гр. Търговище е наложително. Стойността на разхода е  определена  на  3 598 лв. с ДДС, съгласно най-ниската оферта – на „ПИКС“ ООД.

Мотиви: През тази година бе извършена реконструкция на амортизираната отоплителна инсталация на съдебната палата, като бе преминато на централна климатизация – отопление на газ и охлаждане на ток. Поради ниската носимоспособност на конструкцията на сградата охлаждащият агрегат бе ситуиран във вътрешния двор. Въпреки, че агрегатът отговаря на всички изисквания, при работата му в затвореното пространство на вътрешния двор се получава резонанс, който многократно увеличава шумовия фон. Налага се изработка и монтаж на шумопоглъщаща кутия на агрегата.

6.2. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на  Окръжен съд гр. Търговище.

7.1. ОТНОСНО: Писмо от председателя на Административен съд гр. Видин с вх. № ВСС-11931/04.10.2018 г. във връзка с искане за осигуряване на средства по § 10-00 „Текущ ремонт“ за отстраняване на щети от настъпило застрахователно събитие.
7.2. ОТНОСНО: Писмо от Председателя на Окръжен съд гр. Видин с искане за отпускане на средства за основен ремонт с цел изпълнение на предписания на „ПБЗН“ - Видин, на обща стойност 69 218,08 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.1. ПРИЕМА за неотложно, необходимо и целесъобразно осигуряване на средства за извършване на неотложен текущ ремонт за възстановяване на причинени щети от настъпило застрахователно събитие, наводнени приземни етажи в сградата на Административен съд – Видин.
Стойността на разхода е определена на 3 525,60 лв. с ДДС, съгласно най-ниската оферта, предложена от „АВЕ Строй“ ЕООД. Средствата следва да се предвидят по параграф §10-30 „Текущ ремонт“.

Мотиви 1:
На 18.06.2018 г. от ЗК „Уника “ АД е регистрирана щета №16ВА0010108 на сградата на Административен съд гр. Видин, гр. Видин, ул. „Цар Симеон Велики“ № 3 за настъпило застрахователно събитие вследствие проливен дъжд. Извършен е оглед на обекта и е съставен констативен протокол за видимите вреди. 
За възстановяване на щетите по описанието на видимите вреди от съставения Констативен протокол от 18.06.2018 г от ЗК „Уника“ АД, председателя на Административен съд гр. Видин е направил запитване до три строителни фирми. С писмо рег. № ВСС–11931/04.10.2018 г. приложено е изпратил три оферти за видовете строително – ремонтни дейности, които трябва да бъдат извършени за отстраняване и поправка на констатираните щети от ЗК „Уника“ АД. 

7.1.2. ИЗПРАЩА решението по т. 7.1.1. на комисия „Бюджет и финанси”, за корекция на бюджета на Административен  съд гр. Видин.

7.2.1. Извършването на разход за основен ремонт - проектиране, доставка и монтаж на ПИС /39 754,54 лв. с ДДС/; Проектиране, доставка и монтаж на указателно осветление / 5 976,96 лв. с ДДС/; проектиране, доставка и монтаж на евакуационно осветление /7 545,84 лв. с ДДС/, и противопожарни строителни дейности /15 940,74 лв. с ДДС/ в Окръжен съд гр. Видин е наложително. Стойността на разхода е  определена  на  69 219 лв. с ДДС, съгласно най-ниската оферта – на „КИД Плюс“ ЕООД.

Мотиви: Предписанията на ПБЗН-Видин са за проектиране, доставка и монтаж на указателно и евакуационно осветление, проектиране и изграждане на Пожароизвестителна система, поставяне противодимни прегради, пожароустойчиви врати и др. Сградата не е осигурена срещу пожар, което е предпоставка за инциденти и нещастни случаи.

7.2.2. ИЗПРАЩА решението по т. 7.2.1.на Комисия „Бюджет и финанси”, за  корекция на бюджета на  Окръжен съд гр. Видин.

8. ОТНОСНО: Писма от Административен съд гр. Ямбол с вх. № ВСС-11948/04.10.2018 г. с искане за отпускане на средства за авариен текущ ремонт на външна масивна ограда, покрив и улуци, следствие на действие на опасни дървета, на стойност 2 400 лв.с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за авариен текущ ремонт на външна масивна ограда, покрив и улуци в Административен съд гр. Ямбол, включително и премахването на опасни дървета, е необходимо.  Стойността на разхода е  определена  общо на  2 374 лв. с ДДС съгласно най-ниската оферта - на фирма „КОНТРАСТ БИЛДИНГ“ ЕООД.

Мотиви: Вследствие растежа на опасни дървета е поддала масивната ограда на сградата, счупена е стрехата и е повреден покрива. Има разрешение от общината за премахване на дърветата.

8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на  Административен съд гр. Ямбол.

9. ОТНОСНО: Писмо от председателя на Районен съд гр. Нова Загора с наши вх. №№ ВСС-9323/17.07.2018 г. и ВСС-9323/02.08.2018 г. с искане за отпускане на средства за обзавеждане на новата сграда на Съдебната палата  на  обща стойност 77 448,53 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за обзавеждане на новата сграда на съдебната палата  Нова Загора  е целесъобразно. Стойността на разхода е определена на  75 000 лв. с ДДС съгласно Решение по т. 4 от протокол №9/14.03.2007 г. на заседанието на Висшия съдебен съвет за определяне на лимит на средствата, необходими за закупуване на оборудване за кабинети и съдебни зали в съдебните сгради.

Мотиви: През тази година завършва ремонтът на нова сграда за съдебна палата Нова Загора. Необходимо е пълно обзавеждане. Съобразявайки се с приетите лимити за обзавеждане средствата не трябва да надхвърлят  75 000 лв.
9.2. ИЗПРАЩА решението по т. 9 от настоящия протокол на комисия „Бюджет и финанси”, за  Корекция на бюджета на  Районен съд гр. Нова Загора.

10. ОТНОСНО: Писмо с вх. № 8876/01.10.2018 г. от директора на Институт „Конфуций” за предприемане на действия за отстраняване на теч от покрива на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за спешен авариен текущ ремонт на дилатационна фуга в сградата на бул. „Александър Стамболийски“ № 82 е наложително.

Мотиви: През дилатационната фуга между двата корпуса на сградата, в частта на институт „Конфуций“, през четири етажни плочи текат дъждовни води.

10.2. ВЪЗЛАГА на дирекция „Управление на собствеността на съдебната власт“ да набави оферти за необходимите аварийни ремонтни работи, с цел прецизиране на необходимите средства.

11. ОТНОСНО: Писмо от  Окръжен съд гр. Враца с вх.№ ВСС-6742/02.10.2018 г. с искане за подписване от страна на ВСС на заявление за присъединяване на Съдебната палата към газоразпределителната мрежа в гр. Враца.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Приема преминаването на отопление с газ на Съдебна палата Враца, бул. „Христо Ботев“ № 29, за  целесъобразно.

Мотиви: Преминаването на отопление с газ изплаща вложените инвестиции в рамките на три-четири сезона. Необходимите средства по предварителни данни ще бъдат в рамките на 24 000 - 25 000 лв., които ще бъдат поискани в бъдеще.

11.2. Предлага на Пленума на Висшия съдебен съвет да вземе следното решение:

1.	ДАВА СЪГЛАСИЕ за присъединяване към газоразпределителната мрежа на „АРЕСГАЗ” ЕАД, на съдебна сграда с административен адрес: гр. Враца, бул. „Христо Ботев” № 29.

2.	УПЪЛНОМОЩАВА представляващия Висшия съдебен съвет да подпише всички необходими документи, касаещи  присъединяването на Съдебната палата, с административен адрес: гр. Враца, бул. „Христо Ботев“ № 29, към газоразпределителната мрежа на „АРЕСГАЗ” ЕАД в гр. Враца. 

11.3. ВНАСЯ предложението като редовна точка в следващо редовно заседание на Пленума на ВСС.

12. ОТНОСНО: Писмо с вх. № ВСС-12080/08.10.2018 г. от председателя на Районен съд гр. Луковит, относно осигуряване на средства за изготвяне на инвестиционен проект за преустройство на сграда, находяща се в гр. Луковит, ул. „Милин камък“ № 2, за нуждите на Районен съд гр. Луковит и Районна прокуратура гр. Луковит.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Приема за необходимо и целесъобразно изготвянето на инвестиционен проект за основен ремонт и преустройство на съществуваща пететажна сграда, находяща се в гр. Луковит, ул. „Милин камък“ № 2, за нуждите на Районен съд гр. Луковит“. Разходът в размер на 60 000 лв. е по параграф 51-00 „Основен ремонт на ДМА“, непредвидени и неотложни разходи.

12.2. ИЗПРАЩА решението по т. 12 от настоящия протокол на Комисия „Бюджет и финанси“, за корекция на бюджета на Районен съд гр. Луковит.

13. ОТНОСНО: Писма от Районен съд гр. Стара Загора с наши  вх. №№ ВСС-842/02.07.2018 г. и ВСС-4742/27.08.2018 г. с искане за отпускане на средства за текущ ремонт – довършване ремонт на помещение поради възникнали допълнителни работи /2 708,40 лв. с ДДС/; и ремонт на три съдебни зали /27 286,64 лв. с ДДС/, на обща стойност 29 995,04 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОТЛАГА разглеждането на т. 13 от настоящия дневен ред, с оглед изясняване на мотивите за връщането на преписката от Комисия „Бюджет и финанси”. Директорът на дирекция „Управление на собствеността на съдебната власт” да докладва на следващо заседание на Комисията.

14. ОТНОСНО: Писмо от и.ф. председателя на Районен съд гр. Ивайловград с вх.№ ВСС-2770 от 02.07.2018 год. с искане за отпускане на средства за текущ ремонт на помещения  на  стойност 35 803,62 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход за текущ ремонт на помещения в сградата на Районен съд гр. Ивайловград  е целесъобразно. Стойността на разхода е определена на  35 804 лв. с ДДС съгласно най-ниската оферта – на “Томибилдинг“ ЕООД гр. Кърджали.

Мотиви: През тази година завърши санирането на сградата по програма „Енергийна ефективност в периферните райони“- полагане на топлоизолация, ремонт на покрив и фасада. Вътрешно сградата е амортизирана. Многократните наслагвания на латекс и блажна боя върху постна повърхност причинява отлюспвания на пластовете боя. Положената преди години настилка от ламинат върху стара паркетна настилка е амортизиран.

14.2. ИЗПРАЩА решението на Комисия „Бюджет и финанси”, за  корекция на бюджета на  Районен съд гр. Ивайловград.

ІІ. Управление на собствеността 

15. ОТНОСНО: Имуществено застраховане на сграден фонд и оборудване, управлявани, ползвани и стопанисвани от съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА доклада на Владимир Димитров – и.д. началник отдел „Управление на собствеността” в дирекция „Управление на собствеността на съдебната власт” и инж. Лидия Кирилова – главен експерт в отдел „Управление на собствеността”, дирекция „Управление на собствеността на съдебната власт”.
15.2. ОДОБРЯВА изменение на техническа спецификация за провеждане на обществена поръчка  с предмет: „Имуществено застраховане на сграден фонд и оборудване, управлявани, ползвани и стопанисвани от съдебната власт”: за срок от 1 /една/ година с прогнозна стойност в размер на 69 999 /шестдесет и девет хиляди, деветстотин деветдесет и девет/ лева.
15.3. ИЗПРАЩА решението по т. 15 от настоящия протокол на дирекция „Бюджет и финанси”, по компетентност.

16. ОТНОСНО: Учредяване безвъзмездно право на строеж в полза на Висшия съдебен съвет от Община Царево.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет да подпише договор за безвъзмездно безсрочно вещно право на строеж върху следния общински недвижим имот – частна общинска собственост: поземлен имот с площ 400 /четиристотин/ кв.м., представляващо ПИ № 48619.502.605 /четири, осем, шест, едно, девет, точка, пет, нула, две, точка, шест, нула, пет/ по КККР на гр. Царево, обл. Бургас, одобрена със заповед № РД-18-56/24.08.2006 г. на изпълнителния директор на АК, изменена със заповед № КД-14-02-1784/21.12.2009 г. на началника на СГКК Бургас, при съседи: ПИ № 48619.502.604, ПИ № 48619.502.607, ПИ № 48619.502.606,  ПИ № 48619.502.451, ПИ № 48619.502.432, с начин на трайно ползване за „административна сграда, комплекс”, актуван с АЧОС № 1298/15.01.2010 г., вписан под № 41 т. І, двр. № 85 на 28.01.2010 г. в Службата по вписванията гр. Царево, за изграждане на сграда – за съд и прокуратура, с максимална РЗП 1400 кв.м., със следните устройствени показатели: Пзастр и Кинт не се ограничават, Кк- 15 м. /до 5 етажа/, 30% озеленяване.

16.2. ВНАСЯ предложението като редовна точка в следващо редовно заседание на Пленума на ВСС.

 

17. ОТНОСНО: Писмо от административния ръководител на Окръжен съд гр. Враца във връзка с искане на ОЗ „Охрана“ – Враца.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ВЪЗЛАГА на председателя на Окръжен съд гр. Враца да уточни съобразно Заповед № ЛС-04-1336/29.09.2015 г. на министъра на правосъдието за разпределение на помещенията в Съдебна палата – гр. Враца, с административен адрес: гр. Враца, бул. „Христо Ботев” № 29, реално с какви предназначения се използват помещенията, заети от ОЗ „Охрана”.
17.2. ИЗПРАЩА решението по т. 17 от настоящия протокол на председателя на Окръжен съд гр. Враца, за сведение и изпълнение.

18. ОТНОСНО: Доклад от Силвия Илиева – главен секретар на ВСС относно проверка и преценка актуалността на решения, приети от ВСС и неговите колегии.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение доклада на Силвия Илиева – главен секретар на ВСС относно проверка и преценка актуалността на решения, приети от ВСС и неговите колегии.

18.2. ВЪЗЛАГА на експертите от дирекция „Управление на собствеността на съдебната власт” да извършат необходимите проверки на решенията на ВСС, съгласно компетентността на КУС.

19. ОТНОСНО: Информация относно изпълнение на обществена поръчка за преоценка на имотите на съдебната власт на територията на цялата страна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА за сведение изпратената Експертна оценка в изпълнение на Договор № ВСС-10095/06.08.2018 г.
19.2. ДАВА съгласие да бъде освободена банкова гаранция в размер на 666.90 лв. на Петър Андонов по Договор № ВСС-10095/06.08.2018 г.
19.2. ИЗПРАЩА решението по т. 19 от настоящия протокол на Комисия „Бюджет и финанси”, по компетентност.

20. ОТНОСНО: Информация относно писмо до Министерство на отбраната за предоставяне на складови площи.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ПРИЕМА за сведение информацията от Министерство на отбраната във връзка с отправено към тях запитване за предоставяне безвъзмездно на помещения за склад/архив, за нуждите на Висшия съдебен съвет на територията на гр. София.

20.2. ВЪЗЛАГА на експертите от дирекция „Управление на собствеността на съдебната власт” да проучат възможностите за осигуряване безвъзмездно на складови площи за нуждите на ВСС и от други институции/органи.

Допълнителни точки, включени за разглеждане
в заседание на Комисия „Управление на собствеността”

21. ОТНОСНО: Благодарствено писмо от председателя на Окръжен съд гр. Разград с вх. № ВСС-5879/16.10.2018 г. за извършения авариен текущ ремонт на фасадните колони, уширяване входа на сградата, както и закупуването на стълбищен робот за хората с проблеми в опорно-двигателния апарат и преодоляване на конструктивните особености на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	21.1. ДА СЕ ПРЕДОСТАВИ благодарственото писмо от председателя на Окръжен съд гр. Разград на вниманието на членовете на ВСС чрез информационното табло в офиса на 3 етаж в сградата на ВСС.

	21.2. ДА СЕ ПУБЛИКУВА благодарственото писмо от председателя на Окръжен съд гр. Разград на интернет страницата на ВСС, раздел „Постоянни комисии”, подраздел „КУС”.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/       ЕВГЕНИ ДИКОВ